U sklopu projekta „Pomoć i podrška starijim osobama kroz razvoj izvaninstitucijskih socijalnih usluga“ i usluge psihosocijalne podrške od strane psihologa Udruga umirovljenika Viškovo organizira interaktivnu radionicu i predavanje:

„Kako njegovati vlastito mentalno zdravlje (u vrijeme pandemije)“

Termin: petak, 11. ožujka 2022. u 11:00 sati 
Lokacija: prostor Udruge umirovljenika Viškovo, Viškovo 31
Voditeljica: Katarina Banov, dipl. psihologinja

Javnozdravstvena kriza promijenila je živote mnogih, a možda posebno umirovljenika. U našem društvu umirovljenici pripadaju skupini onih koji posebno odgovorno pristupaju svome zdravlju, ali i onih kojima je druženje s vršnjacima, prijateljima i obitelji posebno važno za očuvanje mentalnog zdravlja. Između straha od zaraze, brige za svoje i fizičko zdravlje drugih te potrebe za druženjem i opuštenom svakodnevicom, mnogi su se našli po dodatnim psihološkim stresom. Još neki problemi proizašli su iz nerazumijevanja osoba koje imaju različite stavove i koje se u različitoj mjeri pridržavaju pravila socijalnog distanciranja. 

Dolaskom proljeća napokon se možemo susresti u grupi i porazgovarati o tome kako smo. Kako iz ove situacije izaći s više zadovoljstva, kako razumjeti one s kojima se ne slažemo i zašto je uopće važno razgovarati o mentalnom zdravlju? Kako koristiti svoje vrline da bi se bolje prilagodili na ove okolnosti života? Uz predavanje o našim psihološkim obranama i snagama te prateću raspravu, pokušati ćemo u novu i opušteniju sezonu ući s manje briga i više samo suosjećanja.

Program služi i upoznavanju psihologinje koja u sklopu projekta nudi uslugu individualnog savjetovanja osobama s navršenih 65 godina i starijima. 
Ako promišljate o korištenju ove usluge, ali niste sigurni što se događa na individualnom psihološkom savjetovanju - dođite na radionicu i saznajte više i tome.

Aktivnost je namijenjena osobama s navršenih 65 godina i starijima i besplatna je za sudionike. 
Za sudjelovanje i rezervaciju svog mjesta prijavite se na:

-	e-mailom na umirovljenici.viskovo@gmail.com  
-	Osobnim dolaskom u prostor Udruge umirovljenika Viškovo, Viškovo 31
-	Pozivom na broj 051 257 622